Bischofshofen
<s>Bischofshofen je grad na sjeveru Austrije od 10,315 stanovnika, koji administrativno podpada pod Okrug Sankt Johann im Pongau.</s>

<s>Geografske karakteristike</s>

<s>Bischofshofen je važno željezničko čvorište na sjeveru Savezne zemlje Salzburg.</s><s>Grad leži na padinama masiva Hochkönig u dolini rijeke Salzach, 50 km južno od Salzburga.</s>

<s>Historija</s>

<s>Najstarija ljudska staništa pronađena su na planini Götschenberg, a nalazi o proizvodnji bakra na prostorima današnjeg 
Bischofshofena potječu iz druge polovine 4. vijeka pne., iako se on iskapao još od 17. vijeka pne. - ostaci okna na planinama Buchberg i Mitterberg.</s><s>Kult sv. Maksimilijana bio je vjerojatno raširen još od davnih vremena, tako da je samostan sv Maksimilijana osnovao Rupert od Salzburga oko 711./712. on je uništen 820. ali je obnovljen 822.</s>

<s>Bischofshofen je prvi put dokumentran oko 700. pod imenom Pongo, a pod imenom Bischofshofen tek 1217.</s><s>Ekonomski uzlet grada započeo je 1829. kad je obnovljeno iskapanje bakra i kad je do njega stigla željeznica - 1875.</s>

<s>Bischofshofen je status grada stekao tek 2000.</s>

<s>Znamenitosti</s>

<s>Najveće zanmenitosti grada su romaničko-gotička parohijska crkva (14. - 15. vijek) s freskama 
koje datiraju s početka 16. vijeka.</s><s>Gotička crkva sv.Marije iz 1457., podignuta na romaničkim temeljima iz 11. vijeka, sa freskam oslikanim oko 1420., romanička crkva sv. Georga sa freskama iz oko 1230. i romanički toranj koji je tokom 13. vijeka bio rezidencija biskupa od Chiemseea.</s>

<s>Privreda</s>

<s>Za ekonomiju grada najznačajnija je metalo-prerađivačka industrija (Liebherr), proizvodnja građevinskih 
strojeva, ljevanje metala, proizvodnja cisterni, proizvodnja izolacijskog stakla uz drvopretrađivačku industriju uglavnom kod Mitterberghüttena.</s>

<s>Pored grada je 1984. podignuta hidroelektrana snage 16 MW.</s>

<s>Bischofshofen je i turistički centar, pored grada nalazi se spilja -Eiskogelhöhle, a tu se održava i finalno natjecanje u skijaškim skokovima u poznatoj Novogodišnjoj turneji.</s>

<s>Pobratimski gradovi</s>

<s>, Unterhaching
, Adeje (Tenerife)</s>

<s>Izvori</s>

<s>Vanjske veze</s>

<s>Službene stranice Bischofshofena 
 Turističke stranice Bischofshofena 
Gradovi i naselja Okruga Salzburg
Gradovi u Austriji</s>

